 NA DANIEL OGETTA USALAMA umeimarishwa nchini kuelekea Kongamano la Mabadiliko ya Tabianchi 2023 ambalo linaanza kesho katika Ukumbi wa Kimataifa wa KICC, Nairobi. Serikali imetangaza kuwa barabara kadhaa jijini zitafungwa huku pia umma ukizuiwa kufika katika baadhi ya maeneo ambayo yalikuwa yakitumiwa na wajumbe wakati wa kongamano linaloisha Septemba 8. Umma hautarusiwa KICC, Harambee Avenue, Parliament Road, City Hall Way, Taifa Road na majengo ya karibu kwa muda wote ambao kongamano hilo litakuwa likiendelea. Marais zaidi ya 20 wanatarajiwa kufika nchini pamoja na viongozi wakuu kutoka nchi mbalimbali barani Afrika. Katibu katika Wizara ya Usalama wa Ndani Raymond Omollo jana alisema maafisa 4000 kutoka vitengo mbalimbali vya kiusalama wanatarajiwa kuhakikisha kuwa hakuna kinachokwenda mrama wakati wa kongamano hilo. Maafisa hao watawekwa maeneo mbalimbali kufuatilia hali ya usalama na kuhakikisha kila kitu kiko sawa.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  